ที่ดิน อาคารและเครื่องจักร (บริษัทฯ)

รายละเอียดของที่ตั้งและขนาดของที่ดินมีดังนี้

ที่ตั้ง จำนวนเนื้อที่ ผู้ครอบครอง

ไร่ งาน วา

1. โรงงานที่จ.อ่างทอง 119 2 40 โดยบริษัทฯ

2. หมู่บ้านของพนักงานที่ จ.อ่างทอง 3 0 0 โดยบริษัทฯ

3. คลังน้ำมันที่ จ.ศรีราชา 9 0 28 โดยบริษัทฯ

รวมพื้นที่ทั้งหมด 131 2 68

รวมมูลค่าตามบัญชี คือ 55,447,008.25 บาท

บริษัทฯ ไม่มี อุปกรณ์หรือเครื่องจักรใดๆ ที่มีมูลค่าทางบัญชีเกินกว่า 10% ของสินทรัพย์รวม
สินทรัพย์รวมของบริษัทตามมูลค่าสุทธิตามบัญชี (Net Book Value) ได้แสดงไว้ในงบการเงิน

รายละเอียดของทรัพย์สินรวม

  ---------------- ---------------------------------- ------------------- ----------------
                   รายการ                             งบการเงินเฉพาะบริษัท   งบการเงินรวม

  1                ที่ดิน                                55,447,008          55,447,008

  2                อาคาร, ถนน และสิทธิการเช่า            308,214,647         469,525,163

  3                โรงงานและเครื่องจักร                  2,706,972,965       3,455,382,053

  4                เฟอร์นิเจอร์,เครื่องตกแต่งและอุปกรณ์       63,519,432          73,452,297

  5                ยานพาหนะ                           13,368,229          13,368,229

  6                เครื่องจักรภายใต้สัญญาเช่าทางการเงิน      156,554,413         156,554,413

  7                โรงงานและเครื่องจักรระหว่างก่อสร้าง      -                   17,649,583

  ราคาทุน                                              3,304,076,694       4,241,378,746

  หัก                                                  2,075,130,245       2,103,815,061
  ค่าเสื่อมราคาสะสม                                                          

  มูลค่าสุทธิตามบัญชี                                       1,228,946,449       2,137,563,685
  ---------------- ---------------------------------- ------------------- ----------------

การลงทุน

นโยบายการลงทุน

บริษัทดำเนินธุรกิจหลักคือการผลิตคาร์บอนแบล็ค ดังนั้นบริษัทจึงพยายามหาโอกาสและช่องทางที่จะขยายกิจการโดยมุ่งเน้นการเติบโตทางธุรกิจในอนาคต ซึ่งเป็นไปตามโยบายการเติบโตของบริษัท ดังจะเห็นได้จากบริษัทมีการขยายกำลังการผลิตจากแรกเริ่มที่ 16,000 เมตริกตันต่อปี เป็น 210,000 เมตริกตันต่อปี โดยขยายการผลิต 5 ครั้ง นอกจากนี้ยังมีการเพิ่มกำลังการผลิตโดยการลดคอขวดในขบวนการผลิต (debottlenecking) และปรับปรุงขบวนการผลิต 

บริษัทได้ขยายกำลังการผลิตอีก 45,000-50,000 เมตริกตันต่อปีแล้วเสร็จในระหว่างปี เนื่องจากตลาดรถยนต์ในประเทศได้มีการเติบโตเป็นอย่างมากประกอบกับเพิ่มเสริมศักยภาพของตลาดส่งออกของบริษัท

สำหรับบริษัทย่อยในประเทศจีนก็มีการขยายกำลังการผลิตเพิ่มขึ้นอีก 40,000 เมตริกตันต่อปี เช่นกัน เนื่องจากอุตสาหกรรมรถยนต์เติบโตอย่างมาก

การตัดสินใจลงทุนของบริษัทขึ้นอยู่กับการพิจารณาโอกาสในการเติบโต ผลตอบแทนจากการลงทุน ความสามารถในการเติบโตของบริษัท และเม็ดเงินที่จะลงทุน ตลอดจนคำนึงถึงประเภทของธุรกิจที่บริษัทจะลงทุน เนื่องจากบริษัทมิได้ลงทุนเพียงแค่ธุรกิจคาร์บอนแบล็คเท่านั้น แต่บริษัทยังลงทุนในธุรกิจอื่นๆที่มีศักยภาพในการทำกำไร ซึ่งได้แก่ เส้นใยอคิลิก, สารเคมี และเส้นด้าย เป็นต้น

บริษัทมุ่งมั่นที่จะแสวงหาโอกาสในการขยายการผลิตและลงทุนอย่างต่อเนื่องเพื่อให้ผู้ถือหุ้นได้รับผลตอบแทนจากการลงทุนสูงสุด
ซึ่งขนาดของการลงทุนนั้นขึ้นอยู่กับโอกาสทางธุรกิจและความสามารถในการเติบโต

ปัจจุบันบริษัทได้ส่งตัวแทนบริษัทจำนวน 2 คนเป็นกรรมการบริษัทย่อยในประเทศจีน
(จากกรรมการทั้งหมด 3 คน) ส่วนบริษัทย่อยอื่น, บริษัทร่วม
และบริษัทที่เกี่ยวข้องมีการบริหารงานเป็นอิสระไม่ขึ้นกับนโยบายบริษัทฯ